林正甫察院出示送劉德修都運殿院詩并德修和章人事好乖置之勿復道也第一見傾蓋如平昔而萬里遠別又不能一面得非皆有不偶然者存乎勉强繼韻一寫胸中磊塊而結戀之懷又有詩所不能盡者  其二
作者：虞儔
朝代：宋

paragraphs: 彈劾生風筆有神，天教末路得相親。
從來名下無虛士，今見朝端第一人。
銷印不知誰發難，投珠那得謂無因。
何妨弭節潼江上，我亦歸歟伴隠淪。